Fasaden til klosterkirken.
**Monte Cassino** (skrives også **Montecassino**) er en italiensk fjelltopp om lag 130 km sør for Roma, omtrent 2 km vest for byen Cassino. Stedet, som er omtrent 520 meter over havet, var et tempel for den romerske byen Casinum i antikken, men er nå best kjent for sitt historiske kloster.

Klosteret Monte Cassino
-----------------------

Benedikt av Nursia, grunnleggeren av den katolske benediktinerordenen, etablerte sitt første kloster på Monte Cassino i 529. 

Klosteret på fjelltoppen var stedet for slaget om Monte Cassino i tiden mellom januar og mai 1944 under den andre verdenskrig. Bygningene ble ødelagt av de alliertes bombing og gjenoppbygd etter krigen. Stedet har blitt besøkt mange ganger av flere paver og andre høyere katolske geistlige, inkludert pave Benedikt XVI i mai 2009.

Siden reformene til Andre Vatikankonsil på 1960-tallet er klosteret et av de få gjenværende territoriale klostre innenfor den katolske kirke. Den 23. oktober 2014 anvendte pave Frans spesifikasjonene til *motu proprio Ecclesia Catholica (Paul VI, 1976)* på klosteret. Dette innebar at 52 kirkesogn ble fjernet fra klosterets jurisdiksjon, og klosterets områder ble redusert til kun klosteret selv, samtidig som klosterets status som territorialabbedi *ikke* ble endret. Med unntak for tomten som klosterkirken og klosteret selv befinner seg på, ble det tidligere området til klosteret overført til det lokale bispedømme Sora-Cassino-Aquino-Pontecorvo.

Stedets historie
----------------

Historien til Monte Cassino er knyttet til den nærliggende byen Cassino, som først ble bosatt på 400-tallet f.Kr. av den italiske folkegruppen volskere. Volskerne holdt på denne tiden store deler av sentrale og sørlige Italia. Det var volskere som først bygde en festning på toppen av Monte Cassino. 

Volskerne ble beseiret av romerne i 312 f.Kr. Romerne døpte om bosetningen til Casinum og bygde et tempel for Apollo på festningen. Moderne arkeologisk utforskning har ikke funnet noen spor av tempelet, men arkeologene har funnet ruiner av et amfiteater, et teater og et mausoleum som indikerer den romerske tilstedeværelsen der. Ifølge pave Gregor den stores helgenbiografi om Benedikt av Nursia skal Benedikt ha knust statuen av Apollo og dens omgivelser, og ombygd tempelet til en kirke.

Referanser
----------

1. ↑   «Battles of Monte Cassino», History.com
2. ↑  «Italian Campaign». History.com. Besøkt 14. februar 2023.
3. ↑  «Pope Benedict XVI Visits Montecassino» Arkivert 27. desember 2016 hos Wayback Machine. *Abbazia Montecassino*
4. ↑  «Benedict XVI visits Monte Cassino» Arkivert 18. september 2020 hos Wayback Machine. *Kandle* 25. mai 2009
5. ↑   «Catholica ecclesia - Lettera Apostolica in forma di Motu Proprio sul riordinamento delle abbazie non dipendenti da alcuna diocesi (23 ottobre 1976) | Paolo VI». *www.vatican.va*. Besøkt 14. februar 2023.
6. ↑  «Vatican announces reorganisation of Montecassino Abbey». *www.archivioradiovaticana.va*. Besøkt 14. februar 2023.
7. ↑   CNA. «Vatican reorganizes Montecassino, mother abbey of the Benedictines». *Catholic News Agency* **(engelsk)**. Besøkt 14. februar 2023.
8. ↑  Ring, Trudy; Salkin, Robert M.; La Boda, Sharon, red. (1995): International Dictionary of Historic Places: Volume 3 Southern Europe. Chicago, IL: Fitzroy Dearborn Publishers. s. 132.
9. ↑  Christie, Neil (2006): *From Constantine to Charlemagne: An Archaeology of Italy AD 300–800*, Ashgate Publishing, ISBN 1-85928-421-3, s. 113

Eksterne lenker
---------------

(en) Monte Cassino Abbey – galleri av bilder, video eller lyd på Commons


* Abbey of Monte Cassino
* Illustrert artikkel om slaget ved Monte Cassino, *Battlefields Europe*
* Bilder og diskusjon om Monste Cassino, *MilitaryImages.Net*
* Satellittfoto fra Google Maps
* The Monte Cassino Society

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN
 |